प्रेमचन्द के उपन्यासों पर पहले ही विचार कर लेना चाहिये था. उनका आगमन गांधी जी के राजनीति में प्रवेश के साथ हुआ था और उन्होंने ही हिन्दी कथा-साहित्य को जन-सामान्य के जीवन से और विशेष कर ग्रामीण जीवन से जोड़ा. उनके गोदान को ग्राम्य-जीवन का महाकाव्य कहा जाता है.प्रेमचन्द ने आरंभ से ही रूढ़ियों का विरोध किया और नारी-जीवन की विभिन्न समस्याओं को प्रस्तुत करते हुए उनके समाधान का प्रयास किया . अपने पहले उपन्यास 'प्रेमा' में उन्होंने विधवा-विवाह का प्रस्ताव प्रस्तुत किया था. 'सेवा-सदन' में वे अभिशप्त नारी के अभिभावक बनकर सामने आए